У парыжскім Нацыянальным інстытуце моў і цывілізацый (французская абрэвіятура INALCO) вядзецца выкладанне 93 моў, сярод якіх і мова нашай краіны. На мінулым тыдні адбылася сустрэча Надзвычайнага і Паўнамоцнага Пасла Рэспублікі Беларусь у Францыі Паўла Латушкі з прэзідэнтам згаданай установы Мануэлем Франкам, кіраўніком аддзела па міжнародным супрацоўніцтве INALCO Мары-Сабэль дэ Віен, а таксама з кіраўніцтвам факультэта, дзе вывучаецца беларуская мова.